armvectores/hy_wikipedia_2023 huggingface dataset:
Տրանսակցիա

Տրանսակցիա (անգլ.՝ transaction , իր հերթին լատ.՝ transactio -կնքում, պայմանագիր), մինիմալ, տրամաբանորեն իմաստավորված գործարք, որը իմաստ ունի և կարող է կատարվել միայն ամբողջովին (կամ ամբողջովին չեղյալ համարել)։ Օրինակ առքուվաճառքի գործարքի (փողերը և ապրանքը փոխում են իրենց տերերին, և այս և այն պետք է փոխանցվի, եթե դա հնարավոր չէ, գործարքն ամբողջովին չեղյալ է համարվում), ինչպես նաև փողերի փոխանցումը մեկ հաշվից մյուս հաշվի վրա և այլ գործարքներ։
Բանկային և տնտեսագիտական գրականությունում սովորաբար (բայց ոչ միշտ) օգտագործվում է ՏրանՍակցիա գրառումը, իսկ ինֆորմատիկայում առավելապես Տրանզակցիա։ Հոդվածում «Տրանզակցիա» հասկացությունը ավելի մանրամասնորեն է տրվում, այն արդարացի է և ընդհանուր իմաստով՝ բացառությամբ համակարգչային նրբությունների։
Հոգեբանությունում, օրինակ՝ ΗЛП-ում կամ տրանսակցիոն վերլուծությունում, տրանսակցիան երկու մարդկանց միջև շփման միավոր է, հաղորդակցական փաստ։


== Արտահին հղումներ ==
Բիզնես-տերմինների ռուսերեն բառարան
Մուշեղ Վահևունի

Մուշեղ Վահևունի (ծննդյան և մահվան թվականներն անհայտ – 9-րդ դար), իշխան Արմինիա կուսակալությունում, Արծրունիների գահերեց իշխանության ենթականության տակ, Վահևունյաց տանուտեր, եղել է Աշոտ Արծրունու ազատներից։ Մուշեղ Վահևունին Վահևունիների իշխանական տոհմից էր։ Մասնակցել է Բուղայի դեմ Աշոտ Աբուլաբբաս Արծրունու ապստամբությանը։


== Բուղայի արշավանքները ==
Երբ Բուղան 852 թվականին շարժվում է Աշոտ Արծրունու հետևից, Աշոտ Արծրունին ընտանյոք հանդերձ ամփոփվում է Թոռնավան գավառի Նկան բերդում, որը Վանա լճից հյուսիս-արևելք էր։ Նրա հետ էին նաև իր ազատները՝ Մուշեղ Վահևունին, որն ուներ տանուտերական պատիվ, Վահրամ սեպուհը՝ իշխանի թիկնապահը, Վահրամ Տրունին, Հասանը և այլ պաշտոնավոր սեպուհներ։ Մուշեղ Վահևունին Աշոտ Արծրունու օգնականն էր Նկան բերդում։ Երբ արաբական բանակը իմանում է, որ Աշոտ Արծրունին ամրացել է Նկան ամրոցում, իսկույն շրջապատում է ամրոցը։ Բուղան իր հիմնական զորաբանակն ուղարկում է Ղոկորվարտ ավան, որոնք իրենց հետ ունեին գերիների բազմություն։ Որոշ ժամանակ անց, մարտի պատրաստելով իր զորքերին, Բուղան որոշեց գրավել ամրոցը։ Աշոտ Արծրունին վստահ էր, որ ամրոցում պաշարված ազատներն ու զորքը համախոհ են ու գործակից են իր հետ։ Սակայն շուտով նրանց միաբանությունը պառակտվում է և որոշ ազատները մտադրվում են գնալ Բուղայի մոտ և խնդրել խաղաղություն։ Այս ամենն իմանալով Աշոտ Արծրունին ստիպված է լինում ինքն անձամբ գնալ Բուղայի մոտ։ Բուղան իսկույն կապանքների մեջ է պահում իշխան Աշոտ Արծրունուն ու նախարարներին՝ յուրաքանչյուրին ընտանյոք հանդերձ ու կազմում զինվորների զորագունդ և այրուձի, որոնք Աշոտ Արծրունուն ու նրա որդի Գրիգորին, Վահան Արծրունուն և նրա որդի Գագիկ Ապումրվանին, Վահանի եղբայր Մուշեղին, Հրանույշ տիկնոջը և ազատատոհմիկներից ուրիշների, կապում նստեցնում է ուղտերի և ճանապարհում դեպի Սամարա։ Բուղան նրանց ուղարկում է Պարսկաստանի կողմերով՝ Ատրպատականով, քանի որ կասկածում էր, որ Գուրգեն Արծրունին կամ որևէ մեկը Արծրունյաց տոհմից և նրանց ազատներից, վրա կհասնի ու կազատի իր գերյալներին։


== Ծանոթագրություններ ==


== Աղբյուրներ ==
«Պատմություն Արծրունյաց Տան», Թովմա Արծրունի, 1985, Երևան, Գլուխ Բ, Գբ
«Հայ Ժողովրդի Պատմության Քրեստոմատիա», հատոր 1, էջ 721-723, 875
«Հայոց անձնանունների բառարան», Հրաչյա Աճառյան, Հատոր 3, Ցուցակ 1, Էջ 461
Սիտնի

Սիտնի (ուկրաիներեն՝ Сітний), գյուղ Ուկրաինայի Անդրկարպատյան մարզի Ռախովի շրջանում։
2001 թվականի տվյալներով Սիտնի գյուղում բնակվում էր 142 մարդ։ Բնակավայրը զբաղեցնում է 0,32 կմ² տարածք։ Բնակչության խտությունը կազմում էր 440 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցուսիմայի ճակատամարտ

Ցուսիմայի ճակատամարտ (ճապ.՝ 対馬沖海戦, ռուս.՝ Цусимское сражение), ծովային մարտ, որ տեղի է ունեցել 1905 թվականի մայիսի 14–15 (27–28)-ին Կորեական նեղուցում, Ցուսիմա կղզու մոտ,  1904-1905 թթ. ռուս-ճապոնական պատերազմի ընթացքում։
Մայիսի 14-ին (27-ին) ռուսական երկրորդ Խաղաղօվկիանոսյան էսկադրան փոխծովակալ Զինովի Ռոժեստվենսկու հրամանատարությամբ, անցնելով հսկայական ճանապարհ՝ Լիբավայից մինչև Կորեայի ափերը, մտավ Կորեական նեղուց՝ նպատակ ունենալով հասնել Վլադիվոստոկ, սակայն հայտնաբերվեց ճապոնական պահականավի կողմից։ Ճապոնական նավատորմը ծովակալ Տոգո Հեյհատիրոյի հրամանատարությամբ սկսեց ծավալվել՝ ռուսական նավատորմը ոչնչացնելու նպատակով։ Գերազանցելով ռուսներին և՛ ուժով, և՛ հրետանիով ու արագությամբ՝ ճապոնացիներին հաջողվեց իրագործել իրենց պլանը։ 
Ռուսական էսկադրան ջախջախվեց, ինչի հետևանքով ցարական Ռուսաստանը վերջնականապես պարտվեց պատերազմում։
Բիստրիկ (գյուղ, Պոգրեբիշչեի շրջան)

Անվան այլ կիրառումների համար տե՛ս՝ ԲիստրիկԲիստրիկ (ուկրաիներեն՝ Бистрик), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1000 թվականին։
2001 թվականի տվյալներով Բիստրիկ գյուղում բնակվում էր 82 մարդ։ Բնակավայրը զբաղեցնում է 0,09 կմ² տարածք։ Բնակչության խտությունը կազմում էր 911,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վսագազին

Վսագազին, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին գյուղն ունեցել է 570 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բիսմարկ (Հյուսիսային Դակոտա)

Բիսմարկ (անգլ.՝ Bismarck), քաղաք է ԱՄՆ-ի հյուսիսում, Հյուսիսային Դակոտա նահանգում։ Այն նահանգի նահանգակենտրոն քաղաքն է և գտնվում է Բուրլիի շրջանում։ Քաղաքը գտնվում է Միսուրիի վերին հոսանքների ափին։


== Պատմություն ==
Քաղաքը անվանված է ի պատիվ Օտտո ֆոն Բիսմարկի 1873 թ-ից։


== Բնակչություն ==
Քաղաքի բնակչությունը կազմում է 58,5 հազար մարդ, որից 94,78 %-ը սպիտակամորթներ են, իսկ միայն 0,28 %-ը` սևամորթներ։


== Կլիմա ==


== Ծանոթագրություններ ==


== Հղում ==
Քաղաքի պաշտոնական հասցեն (անգլ.)
Մայք Գոդվին

Մայք Գոդվին (անգլ.՝ Mike Godwin, հոկտեմբերի 26, 1956(1956-10-26), ԱՄՆ), ամերիկացի իրավաբան, լրագրող և գրող։ 2007 թվականի հուլիսի 3-ից մինչև 2010 թվականի հոկտեմբերի 22-ը եղել է Վիքիմեդիա հիմնադրամի գլխավոր իրավախորհրդատու։


== Կենսագրություն ==
Մայք Գոդվինը Հյուստոնում ավարտել է Լամարի անվան միջնակարգ դպրոցը,: 1980 թվականին ավարտել է Տեխասի համալսարանը՝ ստանալով արվեստի բակալավրի կոչում։ 1990 թվականին Գոդվինը համալսարանի իրաբանության դպրոցում ստացել է իրավաբանի դոկտորի կոչում (անգլ.՝ Juris Doctor): 1988-1989 թվականներին, իրավաբանական դպրոցում սովորելու տարիներին, նա աշխատել է The Daily Texan ուսանողական թերթում՝ որպես խմբագիր: 1990-ական թվականների սկզբին Գոդվինը, ով ծանոթ էր Սթիվեն Ջեքսոնի հետ BBS Օստինից, օգնեց նրան հաջող անցկացնել դատական գործընթացն ընդդեմ ԱՄՆ-ի գաղտնի ծառայությունների: Այս գործընթացը իր տեղը գտավ Բրյուս Ստերլինգի «Հետապնդում ֆիմադրող հաքերների հետ. օրենք և անկարգություն էլեկտրական սահմանների մոտ» գրքում:
1990 թվականին Գոդվինն սկսեց աշխատել EFF հիմնադրամում։ Նա կազմակերպությունում դարձավ առաջին նահանգային իրավաբանը։ 1997 թվականին նա իր մասնակցությունն է ունեցել գլխավոր դատախազ Ջենետ Ռինոյի և Ամերիկյան քաղաքացիների պաշտպանության միության դատավեճին, շոշափելով մեկ տարի առաջ ընդունված հեռահաղորդակցության ժամանակ պարկեշտության մասին Ակտը։ Իր հիշողությունները կապված այս գործընթացի հետ, Գոդվինը հետագայում արտացոլել է իր Համացանց-իրավունք գրքում։
Գոդվինն աշխատել է նաև որպես նահանգային իրավաբան Ժողովրդավարության և տեխնոլոգիաների զարգացման կենտրոնում, որպես հաղորդավար-իրավաբան՝ IP Worldwide կազմակերպությունը, իսկ որպես տեսաբան՝ American Lawyer-ում։ Ներկայումս Գոդվինը համարվում է Reason ամսագրի խմբագիր, որում հարցազրույցներ է հրապարակում գիտական ֆանտաստների հետ:
2003 թվականից 2005 թվականը նշված է Public Knowledge շահույթ չհետապնդող ոչ կառավարական կազմակերպությունում որպես նահանգային իրավաբան, ով զբաղվում է մտավոր սեփականության պաշտպանությամբ։ Այդ ժամանակ նա մասնակցում էր մի գործընթացի, որը վիճարկում էր Դաշնային կապի գործակալության կարգավորման վերաբերյալ թվային իրավունքների կառավարման հեռուստատեսության որոշումը։ 2005 թվականի հոկտեմբերից մինչև 2007 թվականի ապրիլը, Գոդվինը Յեյլի իրավաբանական դպրոցում աշխատել է որպես գիտաշխատող, ինչպես նաև աշխատել է Յեյլի համալսարանի համակարգչային գիտությունների ֆակուլտետում, որտեղ PORTIA նախագծի անդամ էր:
2007 թվականի հուլիսի 3-ից մինչև 2010 թվականի հոկտեմբերի 22-ը Գոդվինը եղել է Վիքիմեդիա հիմնադրամի գլխավոր իրավախորհրդատուն:
2009 թվականի հունվարին Գոդվինը միացել է Student Press Law Center կազմակերպության տնօրենների խորհրդին, իսկ 2011 թվականի մարտին միացել է Open Source Initiative կազմակերպության տնօրենների խորհրդին:


== Ծանոթագրություններ ==
Կիիսլովա

Կիիսլովա (էստ․՝ Kiislova), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուռնա (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ԿուռնաԿուռնա (էստ․՝ Kurna), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարել Կախինյա

Կարել Կախինյա (չեխ․՝ Karel Kachyňa, 1 մայիսի, 1925, Վիշկով, Չեխոսլովակիա - 12 մարտի, 2004, Պրահա, Չեխիա), չեխ կինոռեժիսոր։


== Կենսագրություն ==
Կարել Կախինյան ծնվել է 1925 թվականի մայիսի 1-ին Չեխոսլովակիայի Վիշկով քաղաքում (ներկայում՝ Չեխիայում)։ Սովորել է Պրահայի FAMU կինոակադեմիայում։ Իր կարիերայի սկզբում նկարահանել է վավերագրական ֆիլմեր։ 1960-ական թվականների կեսերին՝ Պրահայի գարնանից առաջ, միացել է, այսպես կոչված, «Չեխոսլովակյան նոր ալիքին» (Իրժի Մենցելի ու Միլոշ Ֆորմանի հետ միասին)։ Այդ շրջանում նկարահանված առաջին ֆիլմերը՝ «Ուղևորություն դեպի Վիեննա», «Հարսնացուի գիշերը», «Ականջ», «Կեցցե Հանրապետությունը», 1968 թվականին արգելվել են գրաքննության կողմից։
Իր ողջ կարիերայի ընթացքում Կարել Կախինյան ստեղծել է ընդհանուր առմամբ 70 գեղարվեստական, հեռուստատեսային ու վավերագրական ֆիլմեր, ինչպես նաև հեղինակել է ավելի քան 40 կինոսցենարներ։ 1960-ական թվականներին ստեղծված ֆիլմերից բացի՝ նրա առավել հայտնի աշխատանքներից են «Սեր անձրևի կաթիլների միջև», «Քույրերը», «Գեղեցիկ այծյամների մահը», «Կովը» կինոնկարները և «Մանկության ու հույսի գնացք» բազմասերիանոց ֆիլմը։
1977 թվականին Կարել Կախինյան ստորագրել է անտիխարտիան, որ պատասխանն էր Խարտիա 77-ին։
1961 թվականին Կարել Կախինյայի «Շղթաներ» (չեխ․՝ Pouta) ֆիլմը ներկայացվել է Մոսկվայի երկրորդ միջազգային կինոփառատոնում, իսկ 1986 թվականին նրա «Արգելված երազներ» ֆիլմը ներկայացվել է Մոսկվայի 15-րդ միջազգային կինոփառատոնում։
Համաշխարհային կինեմատոգրաֆում ունեցած իր ներդրման համար Կարել Կախինյան 1999 թվականին արժանացել է Կառլովի Վարիում անցկացվող միջազգային կինոփառատոնի հատուկ մրցանակի, իսկ Չեխիայի կինոակադեմիան նրան շնորհել է իր մրցանակը՝ Չեխական առյուծ։
2004 թվականին Կարել Կախինյան պարգևատրվել է «Մատուցած ծառայությունների համար» I աստիճանի մեդալով։
Կարել Կախինյան մահացել է 2004 թվականի մարտի 12-ին Պրահայում։


== Ընտրյալ ֆիլմագրություն ==
Շումավայի թագավոր (Král Šumavy, 1959)
Կեցցե Հանրապետությունը (At' žije Republika, 1965)
Ուղևորություն դեպի Վիեննա (Kočár do Vídně, 1966)
Հարսնացուի գիշերը (Noc nevěsty, 1967)
Ականջ (Ucho, 1970)
Մեծ պատմողի գաղտնիքը (Tajemství velikého vypravěče, 1971)
Ջրահասր (Malá mořská víla, 1975)
Ճանճի մահը (Smrt mouchy, 1976)
Հանդիպում հուլիսին (Setkání v červenci, 1977)
Ոսկե օձաձկներ (Zlatí úhoři, 1979)
Սեր անձրևի կաթիլների միջև (Lásky mezi kapkami deště, 1979)
Գեղեցիկ այծյամների մահը (Smrt krásných srnců, 1986)
Կոչ եմ անում ձեր սիրո (Oznamuje se láskám vašim, 1988)
Կովը(Kráva, 1994)
Ֆանի(Fany, 1995)
Հանելե (Hanele, 1999)


== Ծանոթագրություններ ==


== Գրականություն ==
Кино: Энциклопедический словарь / Гл. ред. С. И. Юткевич Москва, Советская энциклопедия, 1987. - с. 175
Компаниченко Г. Н., Кахиня Карел, в сборнике Режиссёрская энциклопедия. Кино Европы / Сост. Черненко М. М., Отв. ред. Г. Н. Компаниченко — М., Материк, 2002. — с.80—81 — ISBN 5-85646-077-4


== Արտաքին հղումներ ==
Կարել Կախինյա (անգլ.) Internet Movie Database կայքում
Կավճային բուսականության արգելոց

Կավճային բուսականության արգելոց (ուկրաիներեն՝ Крейдова флора (заповідник)) (նաև՝ Cretaceous Flora), արգելոց Ուկրաինայում՝ Դոնեցկի մարզի Լիմանի ու Սլավյանսկի շրջաններում, Դոնեց գետի ափամերձ բլուրների՝ կավճային կազմություն ունեցող լանջերին։ Հանդիսանում է Ուկրաինայի տափաստանային բնության արգելոցի ենթաբաժինը։ Զբաղեցնում է  1.134 հեկտար տարածք։


== Տեղագրություն ==
Բլրաշարը շրջակա տարածքի նկատմամբ ունի 70 աստիճան թեքություն, մոտավորապես 50-70 մետր բարձրություն։ Նրա հողածածկույթը պիտանի չէ գյուղատնտեսական նպատակներով օգտագործելու։


== Կլիման ==
Կլիման խոնավ մայրցամաքային է, տաք ամառներով։ Բնորոշ առանձնահատկություններից են տարվա եղանակների միջև ջերմային մեծ տարբերությունները, տաք ամառները. նվազագույնը չորս ամսվա միջին ջերմաստիճանը բարձր է 10 °C (50 °F)-ից, սակայն ոչ մի ամսվա միջին ջերմաստճանը չի գերազանցում 22 °C (72 °F)-ը։


== Բուսականությունը ==
Արգելոցի տարածքի մոտավորապես մեկ երրորդ մասն զբաղեցնում են տափաստանով շրջապատված անտառները, որոնցում տիպիկ կավճային սոճիներ ու կեչիներ են։ Իսկ տափաստանի խոտածածկույթը բազմազան է, նմանվում է Ուկրաինայի միջին տարածաշրջաններում հանդիպող բուսականությանը։
Արգելոցն ստեղծվել է բուսականությունը պաշտպանելու և գիտական ուսումնասիրություններ կատարելու նպատակով, և հանրության մուտքը նրա տարածք արգելված է։


== Պատկերասրահ ==

		
		
		
		
		
		
		
		
		


=== Արգելոցի բուսականությունը ===

		
		
		
		
		
		
		


=== Ռազմական գործողությունների հետքերը ===

		
		
		
		
		
		
		
		
		
		


== Գրականություն ==
Український степовий природний заповідник на сайті «Україна Інкогніта» Archived 2010-04-06 at the Wayback Machine.
Крейдова флора на сайті «esosedi.ru»(չաշխատող հղում)(ռուս.)
Ткаченко В. С., Генов А. П., Лиманський С. В. Основні зміни в рослинному покриві «Крейдової флори» за десять років заповідання // Український ботанічний журнал. — 2002. — Том 59. — № 5. — С. 562—568.
Крейдова Флора — Блог відділення Українського степового природного заповідника «Крейдова Флора» Archived 2017-02-11 at the Wayback Machine.


== Ծանոթագրություններ ==


== Արտաքին հղումներ ==
Boundaries of Chalk Flora Nature Reserve on OpenStreetMap.org
Ռուի լը Պետի

Ռուի լը Պետի (ֆր.՝ Rouy-le-Petit), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 128 մարդ, բնակչության խտությունը` 39.14 մարդ/կմ²։ Բնակավայրը զբաղեցնում է 3.27 կմ² տարածք։


== Աշխարհագրություն ==
Գտնվում է Փարիզ քաղաքից 115 կմ հյուսիս-արևելք, Ամյեն քաղաքից 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 18։ Ակտիվության ցուցանիշը կազմում է 77,5 %։ 62 աշխատունակ մարդկանցից աշխատել է 56 անձ (31 տղամարդ և 25 կին)։ Գործազուրկ են եղել 6 անձ (6 տղամարդ և 0 կին)։ 18 անաշխատունակներից 9-ը եղել են աշակերտներ կամ ուսանողներ, 5-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վոգհերա

Վոգհերա  (իտալերեն՝ Voghera), քաղաք Իտալիայի Լոմբարդիա մարզի Պավիա գավառում։ Բնակչության թիվը կազմում է 38 426 մարդ, բնակչության խտությունը կազմում է 603 մարդ/կմ²։ Զբաղեցնում է՝ 63 կմ² տարածք։ Հեռախոսի կոդ՝(+39) 0383 Փոստային ինդեքս՝ 27058։
Քաղաքի գլխավոր սուրբը Սան Բովոն է։


== Ծանոթագրություններ ==
Մեդվեդովկա (գյուղ, Երշիչսկի շրջան)

Անվան այլ կիրառումների համար տե՛ս՝ ՄեդվեդովկաՄեդվեդովկա (ռուս.՝ Медведовка), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 65 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պադեռնո Պոնկիելի

Պադեռնո Պոնկիելի (իտալերեն՝ Paderno Ponchielli), կոմունա Իտալիայում։ Գտնվում է Լոմբարդիա մարզի Կրեմոնա գավառում։
Բնակչությունը կազմում է 1517 մարդ, բնակչության խտությունը 66 մարդ/կմ² է։ Զբաղեցնում է 23 կմ² մակերես։ Փոստային ինդեքսն է՝ 26024, հեռախոսային կոդը՝ 0374։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Fumikiri Jikan

Fumikiri Jikan (ճապ.՝ 踏切時間, «Երկաթուղային անցում»), հեղինակ Յոսիմի Սատոյի ճապոնական մանգան։ Մանգան թողարկվում է Futabasha հրատարակչության Monthly Action շաբաթաթերթում, 2016 թվականից։


== Սյուժե ==
Տվյալ կարճ պատմվածքների պատմությունը պատմում է երկաթուղային խաչմերուկներում սպասող երիտասարդ, բայց միևնույն ժամանակ` տարբեր մարդկանց առօրյա կյանքի և տարբեր թեմաներով զրույցների մասին։


== Կերպարներ ==


== Մեդիա ==


=== Մանգա ===


=== Անիմե ===
Անիմեի մասին հայտարարվել է 2018 թվականի հունվարի 24-ին, հեռուստատեսային անիմե-սերիալի ռեժիսոր Յոսիո Սուձուկիի, սցենարիստ Միսուձու Չիբայի և կոմպոզիտոր Տեցուի Կոբայաշիի կողմից։ Արտադրությունը ստանձնել է Ekachi Epilka ստուդիան։ Պրեմիերան տեղի է ունեցել 2018 թվականի ապրիլի 9-ին։


== Ծանոթագրություններ ==


== Արտաքին հղումներ ==
Անիմեի պաշտոնական կայք(ճապոներեն)
Վեսելովկա (գյուղ, Սակիի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ուկրաիներեն՝ Веселівка, Ղրիմի թաթարերեն՝ Otar), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Օտարի։
2001 թվականի տվյալներով Վեսելովկա գյուղում բնակվում էր 1 528 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրեա (կղզի)

Բրեա (ֆր.՝ Île-de-Bréhat, բրետոներեն՝ Enez Vriad), գտնվում է Բրետանի կղզիների հյուսիսային ափում, գտնվում է Իլ դը Բրեա կոմունայի մոտ, Սեն Բրիյո շրջանի Կոտ դ'Արմոր դեպարտամենտում։
Բնակչությունը 400 մարդ (2011)։
Կղզու տարածքը կազմում է 3,09 կմ2։


== Աշխարհագրություն ==
Կղզու կլիման ծովային բարեխառն է, թեթև ձմեռով և ոչ տաք ամառով։
Կղզում աճում են բուսական շատ տեսակներ, ինչը բնութագրական է Միջերկրական ծովին։ Հանդիպում են նաև հյուսիսային տեսակներ՝ ցախի և օրոճ։
Կղզիների երկրաբանությունը բարդ է․ այն կազմված է վարդագույն գրանիտից (վարդագույն գրանիտի ափ)։


== Տուրիզմ և տեսարժան վայրեր ==
Գեղատեսիլ տեղերը գայթակղում են տուրիստներին։ Բացի բնական հուշարձաններից, կղզում կան նաև այնպիսի տեսարժան վայրեր, ինչպիսին է փարոսը և Լյա Կրուան, Պաոնը, Ռոզեդոն, Էո դե Բրիդան, մատուռներ, Սեն Միշելը և Կերանրուն, աղացներ Դյու Բիրլոն և Ցիտադելը (հին ամրոց).


== Պատկերասրահ ==

		
		
		


== Ծանոթագրություններ ==
Ինքնակրթություն

Ինքնակրթություն, ինքնուրույն կրթություն, գիտության, տեխնիկայի, մշակույթի և այլ բնագավառում կանոնավոր գիտելիքների ինքնուրույն ձեռք բերում։ Նպաստում է ներքին կազմակերպվածության, նպատակասլացության, աշխատասիրության և բարոյական այլ հատկությունների մշակմանը։ Ինքնակրթության հիմնական ձևերն են՝ գիտական, գիտա-հանրամատչելի, ուսումնական, գեղարվեստական և այլն, գրականության, մամուլի ուսումնասիրում, օժանդակ միջոցներ են՝ դասախոսությունների, զեկուցումների, համերգների, ձայնագրությունների ունկնդրում, ներկայացումների, կինոֆիլմերի, հեռուստատեսային հաղորդումների դիտում, թանգարանների, ցուցահանդեսների, պատկերասրահների այցելում և այլն։
Մենարդ շրջան (Տեխաս)

Անվան այլ կիրառումների համար տե՛ս՝ Մենարդ շրջան (այլ կիրառումներ)Մենարդ շրջան (անգլ.՝ Menard County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.336 կմ² է, բնակչությունը՝ 2.360 մարդ (2000 թ. տվյալներով)։ Շրջկենտրոնն է Մենարդ բնակավայրը։ Կազմավորվել է 1858 թ.։
Մոլեկուլային կշիռ

Մոլեկուլային կշիռ, նույնացվում է մոլեկուլային զանգվածի հետ։ Մոլեկուլային կշիռ արտահայտությունը պաշտոնապես ընդունվել է (1860) որպես մոլեկուլի կշիռը բնորոշող մեծություն և չափվում էր կշռի ատոմական միավորներով։ Ավելի ուշ այն սկսեցին օգտագործել որպես մոլեկուլի զանգվածը բնորոշող մեծություն։ Որպես հարաբերական՝ չափողականություն չունեցող մեծություն, մոլեկուլային կշիռն իր արժեքով չի տարբերվում մոլեկուլային զանգվածի արժեքից։ Սակայն, լինելով զանգվածի ատոմական միավորներով որոշվող մեծություն, մոլեկուլային կշիռը․ փոխարինվեց (1961, Մոնրեալ) մոլեկուլային զանգված տերմինով։
Օնեգա (գետ)

Օնեգա (ռուս.՝ Онега), գետ Ռուսաստանում (Արխանգելսկի մարզ)։


== Աշխարհագրություն ==
Օնեգա գետը սկիզբ է առնում Լաչա լիճից և թափվում է Օնեժի խորշ։ Գետը պատկանում է Սպիտակ ծովի ավազանին։ Գետի ափին են գտնվում ձախից՝ Կենա, Իկսա, Կոժա, Պոնգա, աջից՝ Վոլոշկա, Մոշա, Կոդինա։


== Հիդրոգրաֆիա ==
Օնեգա գետի երկարությունը կազմում է 416 կմ, ավազանի մակերեսը՝ 56900 կմ2 է։ Գետի ջրի ծախսը միջինում կազմում է 505 մ3։


== Տես նաև ==
Գետ
Ակունք և Գետաբերան
Սիբիրկի (Մորոզովի շրջան)

Սիբիրկի (ռուս.՝ Сибирьки), գյուղ (խուտոր) Ռուսաստանի Դաշնության Ռոստովի մարզի Մորոզովսկի շրջանում։ Մտնում է Վոլնո-Դոնսկի գյուղական համայնքի կազմի մեջ։
2010 թ. տվյալներով բնակչությունը կազմում է 290 մարդ։
Ահարոն Մեհնունի

Ահարոն եպիսկոպոս Մեհնունի (), հայ հոգևորական, Մեհնունիքի եպիսկոպոս (7-րդ դար)։


== Դվինի եկեղեցական ժողով ==

607 թվականին մասնակցել է Դվինում տեղի ունեցած եկեղեցական ժողովին, որը գումարվել էր Աբրահամ Ա Աղբաթանեցու և Սմբատ Բագրատունի իշխանի օրոք, հոգևորականների և աշխարհականների մասնակցությամբ։


== Ծանոթագրություններ ==
Քութայիս

Քութայիս (վրաց.՝ ქუთაისი), քաղաք Վրաստանի Իմերեթի մարզում։ 2012 թվականից համարվում է Վրաստանի խորհրդարանական մայրաքաղաքը։ Տեղակայված է Ռիոնի գետի երկու ափերին, ծովի մակարդակից 125 300 մ բարձրության վրա։ Քաղաքից 22 կմ հեռավորության վրա գտնվում է Քութայիս օդանավակայանը։ Բնակչությունը՝ ▼129 305 մարդ (2022)։
Թբիլիսիից հեռավորությունն երկաթուղով, ինչպես նաև ավտոճանապարհով կազմում է 220 կմ, մինչև Փոթի՝ 100 կմ, իսկ մինչև Բաթում՝ 150 կմ։


== Անվանում ==
Քութայիս անվանումը բաղկացած է երեք մասերից՝ հին վրացերեն կվա՝ նշանակում է քար և բնորոշում է քաղաքի հին հատվածի բնահողը, մթա՝ նշանակում է «լեռ» և համաձայնեցվում է Պրոկոպիոս Կեսարացու նկարագրության հետ, ով պնդում է, որ քաղաքը բնակեցված էր Ռիոնի գետի միայն աջ ափին, իսկ –իս-ը՝ տեղանվանագիտական վերջածանց է։


== Բնակչություն ==
2005 թվականի հունվարի 1-ի դրությամբ բնակչության թիվը կազմում էր 184 000 մարդ, 2014 թվականի հունվարի 1-ի դրությամբ՝ 197 000 մարդ, իսկ 2015 թվականի հունվարի 1-ի դրությամբ՝ 149 100 մարդ։


=== Ազգային կազմ ===
վրացիներ (իմերեթցիներ),
վրացիներ (ռաճացիներ),
ռուսներ,
հայեր,
օսեր,
ուկրաինացիներ,
աբխազներ,
ադրբեջանցիներ,
հրեաներ,
հույներ,
գնչուներ,
այլ փոքրաթիվ ժողովուրդներ։


== Պատմություն ==
Հնագիտական պեղումները ցույց են տալիս, որ Քութայիսը հիմնադրվել է մ.թ.ա. 6-5 թվականներին։ Քութայիսի քաղաքի փաստագրական պատմությունը սկսվում է մ.թ.ա. III դարում, երբ նկարագրված էր Ապոլլոնիոս Հռոդոսացու «Արգոնավտիկա» (հուն․՝ Ἀργοναυτικά) գրքում (գիրք 2, 398-402)։


== Կլիմա ==
Կլիման խոնավ մերձարևադարձային է։ Տարեկան միջին ջերմաստիճանը կազմում է +14,5 °C: 1881-1960 թվականներն ընկած ժամանակահատվածում տարվա ամենացուրտ ամիսը հունվարն էր (միջին ջերմաստիճանը կազմում է +5,2 °C)։ Ամենատաք ամիսն օգոստոսն է (միջին ջերմաստիճանը՝ +23,6 °C)։ Տարվա ընթացքում ամռանը լինում է 10-12 օր +35 °C և ավելի բարձր ջերմաստիճանով։ Ամենաբարձր ջերմաստիճանը դիտվել է 2014 թվականի օգոստոսի 18-ին և կազմել է +42,2 °C: Ամենացածր ջերմաստիճանը՝ -17,0 °C, գրանցվել է 1950 թվականի հունվարի 14-ին։ Տարվա ընթացքում Քութայիսում և նրա հարակից շրջաններում թափվում են մոտ 1530 մմ տեղումներ։ Քութայիսի տարածքում գարնան և աշնան սեզոնին հաճախ լինում են ուժեղ քամիներ։ 1979 թվականի փետրվարին փոթորիկի ժամանակ քամու արագությունը հասել էր 49 մ/վ։


== Տրանսպորտ ==
Քութայիս քաղաքում ներկա դրությամբ հիմնական տրանսպորտը երթուղային տաքսիներն են։ Երկու երկաթուղային կայարանները կապում են քաղաքը Արևմտյան և Արևելյան Վրաստանի հետ։ Ինչպես նաև քաղաքից ոչ հեռու գտնվում է Քութայիս օդանավակայանը, որը վերակառուցվել է և վերաբացվել 2012 թվականի վերջին։
Մինչև 2009 թվականը քաղաքում գործում էին տրոլեյբուսներ։


== Քույր-քաղաքներ ==


== Տես նաև ==
Իմերեթի մարզ


== Ծանոթագրություններ ==


== Արտաքին հղումներ ==
http://www.telegraph.co.uk/travel/destinations/europe/11520328/Europes-oldest-cities.html?frame=3258883
http://royallib.com/read/rodosskiy_apolloniy/argonavtika.html#184320
http://azbyka.ru/otechnik/6/vojna-s-gotami/4
Mercury Falling

Mercury Falling (հայ.՝ Ջերմաստիճանն իջնում է), բրիտանացի երաժիշտ Սթինգի հինգերորդ ստուդիական ալբոմը, որը թողարկվել է 1996 թվականի մարտի 8-ին։ Այն ցույց էր տալիս Սթինգի անցումը մեծահասակներին ուղղված լսարանին։ Այսպես, որպես երկրորդ սինգլ թողարկվեց «You Still Touch Me» ռոք բալլադը, որը հատուկ է այդ ժանրի համար։
Ալբոմը սկսվում է և ավարտվում է «Mercury Falling» («Ջերմաստիճանն ընկնում է») բառերով։


== Ստեղծագործությունների ցանկ ==
Բոլոր ստեղծագործությունները գրված են Սթինգի կողմից՝ բացի «La Belle Dame Sans Regrets» երգից, որը Սթինգի և Դոմինիկ Միլլերի համատեղ աշխատանքն է։


== Track listing ==
All songs written by Sting except where noted.


=== Բ կողմ ===
"Lullaby to an Anxious Child"
"Giacomo's Blues"
"Beneath a Desert Moon"
"Moonlight"
"This Was Never Meant to Be"
"The Pirate's Bride"
"The Bed's Too Big without You"


== Ձայնագրության մասնակիցներ ==
Սթինգ — վոկալ, բաս
Դոմինիկ Միլլեր — կիթառ
Վինի Կոլայուտա — հարվածային գործիքներ
Քենի Քիրքլենդ — ստեղնաշարային գործիքներ
Բրենդֆորդ Մարսալիս — սաքսոֆոն
Էդնրյու Լավ — սաքսոֆոն
Գերի Ռիչարդսոն — Համոնդի երգեհոն «Let Your Soul Be Your Pilot»-ում
Թոնի Ուոթերս — վոկալ
Լենս Էլինգթոն — վոկալ
Շիրլի Լյուիս — վոկալ
East London Gospel Choir — վոկալ
Քեթրին Թիքել — Northumbrian pipes, fiddle
Բի Ջեյ Քոուլ — ոտնակավոր սլայդ-կիթառ
Ուեյն Ջեքսոն — շեփոր


== Հավաստագրումներ ==


== Ծանոթագրություններ ==


== Արտաքին հղումներ ==
Mercury Falling Archived 2014-07-02 at the Wayback Machine. Sting.com կայքում
Mercury Falling Stingoop.com կայքում
Mercury Falling(անգլ.) Allmusic կայքում
Կովկասի 1-ին հեծելազորային կորպուս

Կովկասի 1-ին հեծելազորային կորպուս (ռուս.՝ 1-й Кавказский кавалерийский корпус), ռուսական կայսերական բանակի հեծելազորային կորպուս։ Ստեղծվել է 1915 թվականի հոկտեմբերին Կովկասյան բանակի հեծելազորային կազմավորումներից, որպես հեծելազորային կորպուս Պարսկաստանում, որի խնդիրն էր հակազդել գերմանամետ ուժերին (Պարսկական միավորում)։ Ընդգրկված էր Կովկասյան բանակի, հետագայում` Կովկասյան ճակատի կազմում։ Հետագայում մի քանի անգամ փոփոխել է անվանումը։ Կազմալուծվել է 1918 թվականի հունիսին։


== Անվանում ==
Էքսպեդիցիոն հեծելազորային կորպուս Պարսկաստանում (1915 թվականի հոկտեմբեր – 1916 թվականի ապրիլի 28 )
Կովկասյան հեծելազորային կորպուս (1916 թվականի ապրիլի 26 - 1916 թվականի հունիս)
Առաջին Կովկասյան հեծելազորային կորպուս (1916 թվականի հունիս - 1917 թվականի մարտ)
Կովկասյան առանձնակի հեծելազորային կորպուս (1917 թվականի մարտ -1918 թվականի մարտ)
Կովկասյան հեծելազորային կորպուս  (1918 թվականի մարտ-հունիս)


== Կազմ ==
Առաջին Կովկասյան հեծելազորային կորպուսի կազմի մեջ մտնում էին 

Առաջին Կովկասյան կազակական դիվիզիան (հրամանատար` գեներալ-լեյտենանտ Ռադդաց)
Առաջին բրիգադա (հրամանատար գեներալ-մայոր Պերեպելովսկի)
Առաջին Ումանյան գունդ (հրամանատար` գնդապետ Լեշչենկո)
Առաջին Կուբանյան գունդ (հրամանատար` գնդապետ Սուրժիկով)
Երկրորդ բրիգադա (հրամանատար` գեներալ-մայոր Ֆեդյուշկին)
Առաջին Զապորոժյան գունդ (հրամանատար` գնդապետ Ուրչուկին)
Առաջին Լեռնային Մոզդոկյան գունդ (հրամանատար` գնդապետ Նայդյոնով)
Առաջին Կովկասյան կազակական հեծելազորային-հրետանային դիվիզիոն (գնդապետ Ստոպչանսկի)
Երկրորդ Կուբանյան կազակական մարտկոց (հրամանատար` բանակի ավագ Ֆեդյուշկին)
Առաջին Թերյան կազակական մարտկոց (հրամանատար` բանակի ավագ Պյոտր Սեմյոնովիչ Կոչերգին)


== Հրամանատարներ ==
хх.10.1915 թ. - 24.03.1917 թ. - գեներալ-լեյտենանտ իշխան Բարատով Ն. Ն.
25.04.1917 թ. - 07.06.1917 թ. - գեներալ-լեյտենանտ Պավլով Ա. Ա.
07.06.1917 թ. - 10.06.1918 թ. - գեներալ- լեյտենանտ (08.09.1917 թվականից կավալերիայի գեներալ) իշխան Բարատով Ն. Ն.


== Աղբյուրներ ==
Залесский К. А. Кто был кто в Первой мировой войне. - М.: АСТ; Астрель, 2003. - 896 с. - 5000 экз. - ISBN 5-17-019670-9 (ACT); ISBN 5-271-06895-1 (Астрель).
Е. А. Масловский мировая война на Кавказском фронте 1914-1917 г. Париж, 1933.
Шишов А. В. Персидский фронт (1909-1918). Незаслуженно забытые победы. - М.: Вече, 2010. - (Военные тайны XX века). - ISBN 978-5-9533-4866-9
Ալ լիճ (այլ կիրառումներ)

Ալ լիճ անունը կարող է վերաբերել․

Մեծ Ալ լիճ՝ բնական ջրային ավազան Արցախի Հանրապետության Շահումյանի շրջանում՝ Հեղգաց սարավանդի կենտրոնական մասում, Փոքր Ալ լճի հարևանությամբ
Փոքր Ալ լիճ՝ բնական ջրային ավազան Արցախի Հանրապետության Շահումյանի շրջանում՝ Հեղգաց սարավանդի կենտրոնական մասում, Մեծ Ալ լճի հարևանությամբ։
Draw Something

Draw Something, համակարգչային խաղ մշակված OMGPop ընկերության կողմից, 2012 թվականի փետրվարի 6-ին։ Խաղի համար հիմք է ծառայել առցանց  Draw My Thing խաղը։ 2012 թվականին խաղը արժանացավ Flurry App Spotlight Award մրցանակին։ Թողարկումից 5 շաբաթվա ընթացքում խաղը ներբեռնվեց ավելի քան 20 միլլիոն անգամ։ 2012 թվականի մարտի 21-ին, Draw Something խաղը և OMGPop ընկերությունը գնվեց Zynga ընկերության կողմից 180 միլլիոն դոլարով։ Խաղը իր հայտնիության գագաթնակետին հասավ վաճառքի օրը, իսկ արդեն նույն տարվա մայիսին խաղը կորցրեց իր ակտիվ օգտատերերի 15 միլլոնից դառնալով 10 միլլիոն։ 
Խաղը հասանելի է անվճար տարբերակով, սակայն այն խաղերի ժամանակ ցուցադրում է գովազդ, ինչպես նաև ստանդարտ տարբերակում խաղացողները կարող են դիտել գովազդ և ստանալ ավելի ռումբեր խաղում օգտագործելու համար։ Ի տարբերություն այս տարբերակի, Pro տարբերակում ռումբերի քանակը անսահմանափակ է։ 
2013 թվականի ապրիլի 25-ին թողարկվեց խաղի տարբերակը, նախատեսված iOS օպերացիոն համակարգի համար։ 


== Գեյմփլեյ ==
Երկու խաղացող սկսում են նկարել պատկեր ելնելով իրենց տրված բառից, իսկ մյուս խաղացողը պետք է գուշակի, թե ինչ բառ է բաժին հասել հակառակորդին։ 
Նկարող խաղացողը ունենում է 3 բառի ընտրության հնարավորություն, որոնցից յուրաքանչյուրը տարբերվում են իրենց արժեքով, որը չափվում է աստղերով, որքան բարդ է նկարը այնքան ավելի մեծ է նկարի արժեքը։ 
Նկարի ավարտից հետո, գուշակող օգտատերը տեսնում է պատկերի նկարման գործընթացը՝ քայլ առ քայլ, առանց դադարի։ Գուշակողին տրվում է բաց դաշտ և խառը տառերի հավաքածու, որը իր մեջ պարունակում է գուշակվող բառի տառերը և մի քանի տառ, որոնք անհրաժեշտ չեն այդ բառի համար։ Գուշակողին տրվում է անսահմանափակ ժամանակ և գուշակման հնարավորություն։ Իսկ նկարողը այս ողջ ընթացքում հետևում է գուշակման ընթացքին։ Յուրաքանչյուր խաղացող ստանում է որոշակի քանակով ռումբեր։ Գուշակողը կարող է օգտագործել այդ ռումբերը, որպեսզի տրված տառերից բացառի ոչ անհրաժեշտ տառերը, կամ կարող է հանձնվել սեղմելով «Բաց թողնել» և այդպիսով պարտվել խաղը։ 
2022 թվականի դեկտեմբերի 15-ից Draw Something խաղը դարձել է անհասանելի App Store-ի համար։


== Ծանոթագրություններ ==
Պրոլեգոմեններ ապագա ամեն մետաֆիզիկայի

«Պրոլեգոմեններ ապագա ամեն մետաֆիզիկայի», գերմանացի փիլիսոփա Իմանուիլ Կանտի փիլիսոփայական աշխատությունն է, որը տպագրվել է 1783 թվականին, «Զուտ բանականության քննադատություն» աշխատության տպագրումից երկու տարի անց։
«Սարգիս Խաչենց» հրատարակչության «Իմացություն գրադարան» մատենաշարի գրքերից։ Գիրքը գերմաներենից թարգմանել, առաջաբանը գրել և ծանոթագրել է Սերգեյ Ստեփանյանը։ Խմբագիրն է Լևոն Աբրահամյանը։ Գիրքը լույս է տեսել «Բաց հասարակության ինստիտուտ. օժանդակության հիմնադրամ-Հայաստան» և Բուդապեշտի «Բաց հասարակության ինստիտուտ. հրատարակչական գործի զարգացման կենտրոն» կազմակերպությունների դրամաշնորհով։ Թարգմանության հովանավորներն են ՀՀ մշակույթի, երիտասարդության հարցերի և սպորտի նախարարությունը և Երիտասարդական մշակութային կազմակերպությունը։


== Արտաքին հղումներ ==
Պրոլեգոմենները գրապահարանում
Խարկովցի (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ԽարկովցիԽարկովցի (ուկրաիներեն՝ Харківці), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Խարկովցի գյուղում բնակվում էր 478 մարդ։ Բնակավայրը զբաղեցնում է 3792 կմ² տարածք։ Բնակչության խտությունը կազմում էր 126,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարագանդայի ածխային ավազան

Կարագանդայի ածխային ավազան, քարածխային ավազան Ղազախստանի Կարագանդայի մարզում։


== Կառուցվածք ==
Ավազանի մակերեսը 3600 կմ2 է։ Կարբոնի հասակի հզոր (մինչե 4500 Վ) ածխաբեր հատվածքը ներկայացված է ալերոլիտների, արգիլիտների, ածխի, սակավ՝ կոնգլոմերատների, կրաքարերի և տուֆերի հերթափոխվող շերտերով։ Հանքավայրի երկրաբանական կառուցվածքում մասնակցում են նաև ստորին և վերին յուրայի, պալեոգենի, նեոգենի և անթրոպոգենի նստվածքային ապարներ։ Ավազանի երկրաբանական ստրուկտուրայի ձևավորումը մեծ մասամբ հերցինյան ծալքավորության հետևանք է։ 


== Հիմնական ածխաբերություն ==
Հիմնական ածխաբերությունը կապված է քարածխային ժամանակաշրջանի հետ և կենտրոնացված է վեց շերտախմբում, շահանյան, տենտեկյան, դոլինյան, վերկարագանդյան, կարագանդյան, աշլյարիկյան, աքուդուկյան։ Արդյունավետ շերտերի հզորությունը 0,7-2,5 մ է, առանձին դեպքերում՝ 7-8 մ։
Կոքսացվող ածխի մոտ 1/3-ը դյուրին հարստացվող է։ Մնացածն օգտագործվում է էներգետիկ նպատակներով։ Ածուխները պարունակում են մինչև 1% ծծումբ, 0,01-0, 1% ֆոսֆոր, այրվող զանգվածի ջերմությունը՝ 

29,3-35,6 Մջ/կգ (7000-8500 կկալ/կգ)։Յուրայի նստվածքները հարուստ են գորշ ածխով, որը պարունակում է 0,01-1, 2% ծծումբ, այրվող զանգվածի ջերմությունը՝

26,0-29,7 Մջ/կգ (6200-7100 կկալ/կգ)։Ածուխների ընդհանուր երկրաբանական պաշարները մինչև 1800 մ խորությունը կազմում են 51,3 միլիարդ տ։


== Տես նաև ==
Դոնեցկի ածխային ավազան


== Արտաքին հղումներ ==
Аварии на шахтах Казахстана
Նորաշեն եկեղեցի

Անվան այլ կիրառումների համար տե՛ս՝ Նորաշեն (այլ կիրառումներ)Նորաշեն Սուրբ Աստվածածին եկեղեցին, Հայ Առաքելական եկեղեցի ներկայիս Վրաստանի մայրաքաղաք Թբիլիսիի կենտրոնական մասում՝ Կոտե Ափխազի (նախկին Լեսելիձե) փողոցի եզրին։ 


== Պատմություն ==
Նորաշեն եկեղեցին կառուցվել է 1467 թվականին հայազգի Սատաթի կողմից իր հոր՝ պարոն Սուլթանի, պապի՝ պարոն Թավաքալի, կողակցի՝ Լիշելի և այլոց հիշատակին։

Եկեղեցու շուրջ եղել է նաև հայկական գերեզմանատուն, որտեղ ամփոփված են եղել Լիդիա Թամամշյանի, Վարդանովների, քաղաքագլուխ Եղիա Փրիդոնյանցը, Կատարինե Փրիդոնյանի և այլոց աճյունները։
Եկեղեցին տարբեր ժամանակաշրջաններում վերանորոգվել է Թբիլիսիի հայ ազգաբնակչության ջանքերով։ Մասնավորապես՝ 1650 թ.-ին Խոջա Նազարը վերակառուցել է քայքայված հին եկեղեցին, իսկ գմբեթը՝ ուստա Պետրոսը։ 1795 թ.-ին</ref> Բեհբության Մելիք-Ավետիքի հրամանով և Գրիգոր քահանայի նախաձեռնությամբ։ Նույն թվականին Աղա-Մահմատ խանը արշավել է Տփղիսի վրա, ինչի հետևանքով տուժել է նաև Նորաշեն սուրբ Աստվածածին եկեղեցին։ 1808 թ.-ին դարձյալ նորոգվել է գործակալ Տեր-Ղազարի և պրն. Մունթոյանի գլխավորությամբ։ Աստվածածին եկեղեցին։ 1875 թ.-ին ամենայն հայոց կաթողիկոսի թույլտվությամբ նորոգվել է եկեղեցու կղմինդրե տանիքը։ Շենքի ներսում նորոգումներ են կատարվել նաև 1897 և 1900 թթ.-ներին։
Հարյուրամյակներ շարունակ Նորաշենի սուրբ Աստվածածին եկեղեցին հայ և օտար հեղինակներն ու այցելուները իրենց թողած գրավոր աղբյուրներում հիշում են որպես Տփղիսի գլխավոր հայկական եկեղեցիներից մեկը։ Այդ փաստը չեն թաքցրել նաև վրաց ուսումնասիրողները, որոնք 1989 թ.-ից հետո որդեգրեցին եկեղեցու բռնի վրացականացման քաղաքականությունը։ 2014 թ.-ին Վրաստանի նախկին վարչապետ Բիձինա Իվանիշվիլիի և ամենայն հայոց կաթողիկոս Գարեգին Բ-ի միջնորդությամբ եկեղեցին վերակառուցվեց և այժմ գործում է որպես հայ առաքելական եկեղեցի։


== Խորհրդային ժամանակաշրջան ==
Թբիլիսիի ոչնչացված հայկական տասնյակ եկեղեցիների թվում էր նաև Նորաշենի սուրբ Աստվածածինը, որի քանդման համար «Արմյանսկիյ բազար» փողոցի վերակառուցման պատրվակով 1924-1925 թթ.-ին կազմված մասնագետների խորհուրդը (հուշարձանների պահպանության բաժնի վարիչ Ս. Կակաբաձե, Գ. Չուբինաշվիլի, Գ. Չիտայա, Ն. Սևերով, Շ. Չխենկելի, քաղաքի բարեկարգման բաժնի պետ՝ Ս. Քուրդիյանի, վերահսկիչ՝ Աբաշիձե և Ագլաձե) 1925 թ.-ի հուլիսի 2-ին ձայների մեծամասնությամբ որոշում է քանդել Նորաշենի սուրբ Աստվածածին եկեղեցին, բայց Ն. Սևերովի համառության շնորհիվ որոշումը չի հաստատվում։


== Վրացականացման շրջան ==
Վրաստանի անկախացումից հետո նոր թափով սկսվեցին Վրաստանի տարածքում գտնվող, մասնավորապես՝ մայրաքաղաք Թբիլիսիի հայկական եկեղեցիների ու այլ շինությունների բռնի վրացականացումը։


== Պատկերներ ==

		
		
		


== Տես նաև ==
Հայերը Վրաստանում


== Նշումներ ==


== Ծանոթագրություններ ==


== Արտաքին հղումներ ==
Նորաշենի սուրբ Աստվածածին եկեղեցու նկարները flickr.com-ում (2008թ.-ի ամառ):
Նորաշեն սուրբ Աստվածածին եկեղեցու 3D մոդել տարբերակով ներկայացումը: Archived 2011-08-17 at the Wayback Machine.
Վրաց պետական քաղաքականությունը Նորաշեն սուրբ Աստվածածին եկեղեցու հանդեպ (լուսանկարներ): Archived 2011-07-07 at the Wayback Machine.
Չագիրկա

Չագիրկա (ռուս.՝ Чагырка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չարիշ աջ ափով՝ 355 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009426
Հիդրոլոգիական ուսումնասիրությունների կոդը - 115100942
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լա Սիլյայի աստղադիտարան

Լա Սիլյայի աստղադիտարան (աստղադիտարանի կոդերը` «262», «809» և «I03»), աստղադիտարան է Չիլիում, որը պատկանում է Եվրոպական հարավային աստղադիտարանին (ESO)։ Աստղադիտարանում տեղակայված են 18 աստղադիտակներ։ Դրանցից ինը կառուցվել են Եվրոպական հարավային աստղադիտարանի միջոցներով։ Այս աստղադիտարանը հանդիսանում է հարավային կիսագնդի խոշորագույն աստղադիտարաններից մեկը։ Վայրը, որտեղ տեղակայված է աստղադիտարանը, սար է Ատակամա անապատի հարավային մասում, նրա բարձրությունն է 2400 մետր։
Աստղադիտարանը տեղակայված է մոտ 160 կմ դեպի հյուսիս Լա Սերենայից, 600 կմ դեպի հյուսիս Սանտյագոից, 27 կմ դեպի հարավ Լաս Կամպանաս աստղադիտարանից և 100 կմ դեպի հյուսիս Սերո Տոլոլո միջամերիկյան աստղադիտարանից։
Ի սկզբանե, սարը, որի վրա տեղակայված է աստղադիտարանը, հայտնի էր, որպես «Սինչադո» (իսպ.՝ Cinchado), սակայն հետագայում վերանվանվեց Լա Սիլյա (իսպ.՝ La Silla, թարգմանաբար՝ թամբ)՝ իր անսովոր ձևի համար։ Աստղադիտարանը տեղակայված է ամբողջովին մեկուսացված և հեռավոր տեղում ցանկացած արհեստական լույսի կամ փոշու աղբյուրներից։ 


== Տես նաև ==
High Accuracy Radial velocity Planet Searcher
Աստղադիտարան
Եվրոպական հարավային աստղադիտարան


== Արտաքին հղումներ ==
Պաշտոնական կայք
Լա-Սիլայի աստղադիտարանի պատմությունը
(2037) Տրիպաքսապտալիս

(2037) Տրիպաքսապտալիս (անգլ.՝ Tripaxeptalis), աստերոիդ աստերոիդների հիմնական գոտում։ Հայտնաբերվել է 1973 թվականի հոկտեմբերի 25-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 2,301398 ա. մ., առավելագույնը մոտենում է 1,9967 ա. մ. հեռավորության վրա և հեռանում 2,6061 ա. մ.։ Արեգակի շուրջ մեկ ամբողջական պտույտ է կատարում 1275,22 երկրային օրվա ընթացքում, իր ուղեծրով շարժվելով միջինում 0,282304 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,25° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2037) Տրիպաքսապտալիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
.lt

.lt, Լիտվայի վերին մակարդակի ազգային դոմենն է։


== Արտաքին հղումներ ==
IANA .lt whois տեղեկություն
Նովոստեպանովկա (գյուղ, Ալեքսանդրովի շրջան)

Անվան այլ կիրառումների համար տե՛ս՝ ՆովոստեպանովկաՆովոստեպանովկա (ուկրաիներեն՝ Новостепанівка), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Նովոստեպանովկա գյուղում բնակվում էր 270 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շըխլի (Ամասիայի գավառ)

Անվան այլ կիրառումների համար տե՛ս՝ Շըխլի (այլ կիրառումներ)Շըխլի, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սան Ժուան դ'Ալիանսա

Սան Ժուան դ'Ալիանսա (պորտ.՝ São João d'Aliança), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 7933 մարդ՝ 2006 թվականի տվյալներով։ Գրավում է 3 327,364կմ2 տարածք։ Բնակչության խտությունը՝ 2,4 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 44.922.706,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 6.083,79 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,718 (տվյալները՝ ՄԱԿ-ի զարգացման ծրագրի)։
Պուզքոփակ

Պուզքոփակ, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից 26 կմ հյուսի-արևելք՝ Սարգուր գետի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոյալի (Կարսի գավառ)

Անվան այլ կիրառումների համար տե՛ս՝ Բոյալի (այլ կիրառումներ)Բոյալի, գյուղ Արևելյան Հայաստանում, Կարսի մարզի Կարսի գավառում։ Գտնվում էր Չփլաղի գետակի հովտում, Սարիղամիշ քաղաքից 13 կմ հյուսիս։


== Աշխարհագրություն ==
Տարածքը հարթավայրային էր։ Բնակավայրից արևմուտք կան անտառներ։


== Բնակչություն ==
XX դարի սկզբին ուներ 34 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Թոփալ-գեղ

Թոփալ-գեղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կալինովսկի (այլ կիրառումներ)

Կալինովսկի, կարող է վերաբերել՝

Կալինովսկի - գյուղ Ռուսաստանի Ռոստովի մարզի Շոլոխովսկի շրջանում
Կալինովսկի - խուտոր Ռուսաստանի, Վոլգոգրադի մարզի Ֆրոլովսկի շրջանի կազմում
(9983) Ռիկֆիենբերգ

(9983) Ռիկֆիենբերգ (անգլ.՝ Rickfienberg), աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 19-ին Դենիս դի Սիկոյի կողմից Սադբուրիյում։
Միջին հեռավորությունը Արեգակից կազմում է 2,705991 ա. մ., առավելագույնը մոտենում է 2,3915 ա. մ. հեռավորության վրա և հեռանում 3,0204 ա. մ.։ Արեգակի շուրջ մեկ ամբողջական պտույտ է կատարում 1625,88 երկրային օրվա ընթացքում, իր ուղեծրով շարժվելով միջինում 0,221419 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9983) Ռիկֆիենբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հուրլախ

Հուրլախ  (գերմ.՝ Hurlach), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 1635 մարդ է (2010 թվականի դեկտեմբերի 31–ի տվյալներով.)։ Զբաղեցնում է 17,15 կմ² տարածք։ Պաշտոնական կոդ՝ 09 1 81 126։


== Ծանոթագրություններ ==


== Արտաքին հղումներ ==
Պաշտոնական էջ
Ռիչարդ III (դուքս, Նորմանդիա)

Ռիչարդ III (ֆր.՝ Richard III de Normandie, մոտ 1001, Նորմանդիա - օգոստոսի 6, 1027, Նորմանդիա), Նորմանդիայի դուքս՝ 1026 թվականից։
Ռիչարդ Բարի II-ի և Յուդիթ Բրետոնացու որդին։


== Կենսագրություն ==


=== Կառավարություն ===
Քանի դեռ Նորմանդիայի դուքսը նրա հայրն էր, Ռիչարդը նրա հետ միասին մասնակցեց կոմս Շալոն Գուգոյի դեմ պատերազմին։ 1026 թվականին Գուգոն դուրս է եկել հանգուցյալ Կոմս Բուրգունդիայի Օտտո Գիլոմի որդու ՝ Ռենո I-ի դեմ, որը ներխուժել է Շարոլ։ Արդյունքում Ռենոն կոտրվեց և գերի ընկավ։ Սակայն ի պաշտպանություն Ռենոյի հանդես եկավ նրա աները ՝ Նորմանդիայի դուքս Ռիչարդ 2-րդը, ով իր որդիների՝ Ռիչարդի և Ռոբերտի հետ միասին, նույն թվականին մեծաթիվ բանակի գլխավորությամբ ազատագրեց Շալոն կոմսությունը։ Գուգոն չկարողացավ դիմակայել սպառնալիքին և ստիպված եղավ հաշտություն կնքել Նորմանդիայի դուքսի հետ՝ ընդ որում անցնելով նվաստացուցիչ արարողությամբ։ Գերեվարված Ռենոն ազատ արձակվեց։
Ռիչարդ II Բարին մահացել է 1026 թվականի օգոստոսի 28-ին։ Դրանից հետո Նորմանդիայի դուքսը դարձավ նրա որդին ՝ Ռիչարդ III-ը։ Նրա կառավարման մասին շատ քիչ բան է հայտնի։ Շնորհիվ Գիյոմ Ժյումիեժսկու՝ "Նորմանդիայի դքսերի արարքի" (լատ.՝ Gesta Normannorum Ducum) հեղինակի, հայտնի է, որ Ռիչարդ III-ը դեմ առ դեմ հանդիպել է իր կրտսեր եղբոր՝ Ռոբերտի և Կոմս Գիմուայի խռովությանը։
Ռիչարդի նշանածը Ադելա Ֆրանցուզկայան էր Կորբի կոմսուհին, Ֆրանսիա Ռոբերտ II Բարեպաշտ և Կոնստացի Արլսկոյի երկրորդ դուստրը։ 1027 թվականին Ռիչարդը 30 տարեկանում ամուսնացավ 18-ամյա Ադելայի հետ՝ միություն հաստատելով Կապետինգների տոհմի հետ։ Սակայն Ռիչարդի վաղաժամ մահվան պատճառով ամուսնությունը մնաց առանց ժառանգի։ Ադելան հետագայում ամուսնացել է Բոդուենի V Բարեպաշտի՝ Կոմս Ֆլանդրիայի հետ։
Ռիչարդ III հանկարծակի մահացավ 1027 թվականի օգոստոսի 6-ին, երբ նա մոտ երեսուն տարեկան էր։ Գիյոմ Ժյումյեժսկին կարծում էր, որ այդ վաղ մահվան պատճառը թունավորումն էր։ Ռոբեր Դե Տորինյին, մոտ հարյուր տարի անց՝ 1125 թվականին, ներկայացնում է դուքսի եղբորը՝ Ռոբերտին, որպես թունավորող։ Դա անհնար է ստուգել. Կարելի է վստահաբար ասել միայն այն փաստը, որ Ռոբերտը մի մարդ է, ով մեծ օգուտ է քաղել իր ավագ եղբոր մահվանից, քանի որ նա դարձել է Նորմանդիայի դուքսը։
Ընտանիք և ժառանգներ

Կինը 1027 թվականից՝ Ադելա Ֆրանսիական (1009-8 Հունվար 1079), Կոմս Կորբի, Ֆրանսիայի թագավոր Ռոբերտ II Բարեպաշտի և Կոնստանտիա Արլսկայանի երկրորդ դուստրը։ 1028 թվականին ամուսնացել է Բոդուենե V Բարեպաշտ, Կոմս Ֆլանդրիայի հետ։
Անհայտ կանանց հետ կապից նա երկու հայտնի երեխա է ունեցել։
Ադելիզա (Ալիքս) Նորմանդական- ամուսին. Ռանուլֆ, վիկոնտ Բեսենա։
Նիկոլաս (մահացել է. 27 Փետրվար 1092), վանահայր Ռուան։ Նա օգնել է իր զարմիկ՝ Նորմանդիայի կոմս Վիլհեմ Նվաճողին  1066 թվականի Անգլիայի նվաճման համար՝15  նավ և 100 զինվոր ներդնելով։ Նա, հավանաբար, կհետևեր Անգլիայի դքսին, եթե «անմիջապես իջեցներ Ֆեկանի վանք, ապա Ռուանի Սուրբ Քուանի աբբայություն։»


== Ծանոթագրություններ ==
Հաուտեն

Հաուտեն (հոլ.՝ Houten ( արտասանություն)), համայնք Նիդերլանդների Ուտրեխտ մարզում։ Տարածքը 55,71 կմ² է, բնակչությունը՝ 47.957 (2011 թ.)։ Մեկ շնչի տարեկան միջին եկամուտը 14.200 եվրո է։
Ռուբեն Քաջբերունի

Ռուբեն Նազարի Քաջբերունի (1880, Խարբերդ, Խարբերդի վիլայեթ, Օսմանյան կայսրություն), հայ մանկավարժ, լրագրող, քաղաքական և կուսակցական գործիչ, ՀՅԴ կուսակցության անդամ, Հայաստանի Հանրապետության Խորհրդարանի 2-րդ գումարման պատգամավոր։


== Կենսագրություն ==
Ծնվել է 1880 թվականին Խարբերդում։ Եղել է մանկավարժ և լրագրող, ապա ընտրվել է Հայրենիքի փրկության կոմիտեի անդամ։ Խորհրդային կարգերի հաստատվելուց հետո աքսորվել է Աստրախան։


== Տես նաև ==
Հայաստանի Հանրապետության Խորհրդարանի (1918-1920) 2-րդ գումարման պատգամավորների ցանկ


== Ծանոթագրություններ ==


== Արտաքին հղումներ ==
Հայրենիքի փրկության կոմեիտեի նիստերի արձանագրությունները(չաշխատող հղում)